LidanRubinov/Halacha-QA huggingface dataset:
שאלה: בסיס אמונה לפי הרמב"ם ולפי ריה"ל: ידוע החילוק שבין הרמב"ם לריה"ל למשל בנוגע למקור האמונה בבורא עולם. בעוד שלפי הרמב"ם האמונה מתבססת על שכלו של האדם, ובאמצעות הוכחות לוגיות, בדיוק כפי שהגיע אברהם אבינו למסקנתו. אז הרי שלפי ריה"ל האמונה מתחייבת מהתגלות הבורא יתברך במעמד הר סיני אל מול עם שלם, ועל כן בהכרח אמיתות המעמד מביאה לאמונה במציאות הבורא יתברך. אך על פי ריה"ל ללא התגלות זאת אין סיבה מיוחדת להאמין במציאות הבורא או לחילופין אילו לא הייתה התגלות זו אל מול כל העם אלא רק כלפי אדם יחיד גם לא הייתה לנו סיבה להאמין לאותה התגלות וממילא לאמיתות הבורא. שאלתי היא בנוגע לקודם מתן תורה, הרי אחת משבע מצוות בני נוח הוא האיסור על ע"ז, מילא לפי הרמב"ם ברור למה לפני מתן תורה הם היו אסורים בע"ז וכיצד יכלו להגיע באמצעות שכלם למציאותו של הבורא אבל לפי ריה"ל כיצד אפשר לייצג תביעה כזאת כלפיהם וכידוע דור אנוש נענש על שהתחילו בימיו לעבוד ע"ז וכן גם אחרי מתן תורה אפשר לבוא בטענות רק כלפי ישראל, כי רק להם הייתה התגלות אלוקית המונית ומיוחדת, וכיצד נבוא בטענות לגוי אם הוא עובד ע"ז והרי לו אין מסורת של התגלות כפי שהייתה לבני ישראל אם כן כיצד נאסרה עליהם ע"ז
תשובה: באשר לחלק השני של השאלה, אין כלל שאלה, היות וההתגלות היתה כך שהעולם כולו הזדעזע. מסופר במדרש שאומות העולם באו בבהלה לבלעם הרשע ושאלו אותו בזמן מתן התורה האם הקב"ה מביא שוב מבול לעולם, ובלעם הרגיע אותם שהקב"ה נותן תורה לעמו ישראל. מעבר לכך, הרי גם אנו לא ראינו בימינו את ההתגלות הזו (מלבד נשמותינו שהיו במעמד), ובכל אופן הדבר מהווה הוכחה לגבינו מפאת המסורת הברורה שעוברת במשך אלפי דורות. מסורת של עם שלם שראה משהו ומעביר אותה שונה מאוד ממסורת על אדם בודד שראה משהו ומעביר אותו, היות ודבר זה יכול להיות שקרי. על כך מבוססת הוכחתו של ריה"ל. אולם גם לגבי החלק הראשון של השאלה, צריך לומר שאלו ואלו דברי אלוקים חיים, ונחלקו רק על הדבר העיקרי והיסודי יותר שממנו ניתן להגיע לאמונה בה', אולם לא באו לשלול האחד את דברי השני. הראי"ה קוק זצ"ל במאמרי הראי"ה (עמ' 70) מתייחס לאפשרויות השונות להגיע לאמונה בה' ואומר (ההוספות בסוגריים הן שלי): האמונה המופיעה מהעולם   האמונה הטבעית ההסתכלותית (עליה דיבר הרמב"ם)   והאמונה המופיעה מהתורה   האמונה הנסית המסורתית (עליה דיבר ריה"ל)   והאמונה התוכית המופיעה ממעמקי הנשמה (עליה מדבר הראי"ה קוק), מפנימיות החוש האמונהי בתהום עומקו, הם שלושה אורות גדולים, שכל אחד מהם יש לו תנאים מיוחדים ודורש תפקידים מיוחדים. הרב עזרא כהן
שאלה: סיום מסכת משנה: רציתי לשאול האם אפשר לעשות משהו אפילו קטן או אם יש נוסח לסיום מסכת ראש השנה אבל משנה? בקיצור אני וחבר שלי למדנו ראש השנה, האם אפשר לעשות משהו או נוסח קטן של סיום?
תשובה: אין לעשות סיום על מסכת משנה.
שאלה: צער בעלי חיים - המשך: חודש הרחמים והסליחות, תשע"ב לכבוד הרב שליט"א מתוך תשובת הרב אודות ייצור מזון תעשייתי הכרוך בצער רב של בעלי החיים, אני מבין שאין הדבר ראוי אלא שההכרח - בריאות ילדים וכד - לא יגונה. אעיר כאן שעסקתי בנושא זה לעומק מהבחינה ההלכתית. ואכן הדבר אינו פשוט כלל ועיקר. יש מהאחרונים שאסרו צעב"ח לצורך הרווחת ממון, ויתכן שיש בזה איסור דאוריתא ממש, וכן נראה מדברי כמה ראשונים. ואף לדעות המתירים - אין בזה מידת חסידות, ובודאי אין ראוי להנהיג זאת ברבים כנורמה. ויתכן שמעשים הכרוכים בסבל רב אסורים מן הדין לכל הדעות. יש עמי בכתובים חומר מנומק. ואכ"מ. על כן נפשי בשאלתי: האם לא היה מן הראוי לפתח קו יצור מהדרין לכל המעונין לאכול בשר או ביצים וחלב ללא חשש צער בעלי חיים? בטוחני שאנשים רבים מכל גווני הקשת הציבורית היו מוכנים לשלם כפליים, או לאכול פחות, על מזון נקי מחשש צער בע"ח. אם אכן רעיון זה חיובי לדעת הרב, האם יאות לעורר ולעודד הענין? הלואי ותתגלגל זכות זו על ידי זכאים - אנשי האתר החשוב הזה - ויקומו בעלי חזון ומעש, להפחית צערם של בריותיו של הקב"ה אשר רחמיו על כל מעשיו. בכבוד ו השאלה נשאלה בהמשך לשאלה "צער בעלי חיים בתעשיית המזון"
תשובה: אם המחיר היקר ימנע מזון בסיסי מילדים אין הידור בכך
שאלה: הוצאת בשר מהמקפיא: הרב האם מותר בשבת להוציא מהמקפיא בשר טחון ע"מ שיפשיר במוצ"ש בצורה כזו שאניח את הבשר טחון על קרחונים והוציא את הקרחונים עם הבשר מחוץ למקרר ובקרחונים אשתמש בארוחת שבת ואת הבשר אשאיר בחוץ?
תשובה: אסור להוציא מהמקפיא למוצאי שבת שזו הכנה מקודש לחול, והבשר הטחון מוקצה. במקרים הבאים מותר להוציא מהמקפיא: 1.עבור ילדים קטנים- מקילים באיסורי דרבנן. 2.כאשר לא מוציאים בכף היד. (שינוי מותר במוקצה) 3.עשיית פעולה שהיא לשבת ולמוצ"ש מותרת ואין כאן פעולת הכנה ( שלו, מ"ב לג'.שש"כ כח,ע) ולכן אתה יכול להניח את הבשר והקרחונים על מגש ולהוציאם ביחד ונחשב בסיס לדבר האסור והמותר. ולהשתמש בקרחונים בשבת.
שאלה: חימום מרק ורוטב בשבת: שתי שאלות: 1. האם אכן הרב עובדיה יוסף פסק ביביע עומר שמותר לחמם מרק בשבת באופן הבא: לשים מרק קר על פלטה כבויה וקרה, כך שלאחר מספר דקות הפלטה תידלק באמצעות שעון שבת ותחמם את המרק כמה שרוצים?. 2. אם אכן פסיקה זו קיימת, האם היא רלוונטית לחימום באותו אופן כל סוג של רוטב?
תשובה: נכון, הרשל"צ הרב עובדיה יוסף שליט"א מתיר זאת (יביע אומר י, כו), כיון שזה גרמא ובצירוף הדעות שאין בישול אחר בישול בלח. לכן שאלה 2 מותרת (חשוב לוודא שהפלטה אכן כבויה בזמן ההנחה).
שאלה: סליחות מקוצרות לאשכנזים: 1. אנחנו קבוצה של מתפללים שיש לנו זמן מועט לאמירת סליחות ולהתפלל, מה הכי כדאי לאשכנזים לומר? 2. מה עדיף - כל נוסח הסליחות ביחיד או משהו מהן בציבור? 3. כשיש מעט זמן מה עדיף: סליחות "בשלמות" ושחרית ב"קודים" או מיני סליחות ומקסי שחרית? (אני צריך לצאת מהבית ב05:45 לעבודה, ואין לי זמן אחר להתפלל בו עם טלית ותפילין)
תשובה: בלי קשר לסליחות אין לך כמעט זמן להתפלל שחרית גם אם תדחה את עטיפת הטלית והנחת התפילין לאחר ישתבח ייותרו לך בקושי כמה דקות במצב זה אמרו רק סליחות ומצאו זמן אחר להתפלל
שאלה: אשפה בשבת: אני יוצא מדי שבת עם שקית ניילון ובקבוק מים. לפעמים השקית נקרעת והבקבוק נגמר. האם מותר לזורקם בשבת? את הבקבוק ו או את השקית או שיש פה הוצאה מרשות לרשות? ושבוע טוב!
תשובה: אם אתה יוצא איתם בשבת, מן הסתם מדובר על מקום עם ערוב. מותר לזרוק אותם לפח.
שאלה: קיזוז עלות קניית רכב מהכספים למעשר: אשתי עובדת במקום שאין אפשרות להגיע אליו ללא רכב (רק שילוב של אוטובוס ומונית), באפשרותנו לקחת רכב מהחברה או לקנות בעצמינו. האם אפשר לקזז את עלות הרכב (הרכב עצמו, דלק, ביטוח וכו ) מהסכום ממנו אנחנו מפרישים מעשרות? השאלה נשאלה בהמשך לשאלה "מעשר כספים"
תשובה: אפשר. הכוונה, כמובן, לא לקנות את הרכב מכספי מעשר אלא לחשב את עלות הרכב כהוצאה ולקזז מהרווחים שמהם אתם נותנים מעשר. (כך אמר לי הרב חיים כץ, ר"מ בישיבה).
שאלה: חימום גבינה במחבת בשרי: לרב, התכוונתי ששו"ע הרב התיר אפילו אם צלו על מחבת בשר ובאותו יום שמו שם גבינה בלי מים ועל זה הוא אומר שדי בהגעלה, האם כך נוהגים? השאלה נשאלה בהמשך לשאלה "הגעת כלי שבישלו בו גבינה"
תשובה: אכן כך נוהגים גם היום. החילוק הוא בין בליעת איסור לבליעת היתר: מחבת שצלו בה נבילה, לדוגמה, יש צורך בליבון (כבולעו כך פולטו) כי בלע איסור. לעומת זאת במקרה שלנו, מכיוון שהכלי בלע היתר (גבינה כשרה) התורה הסתפקה בהגעלה (הגעלה מקלישה את הבלוע, אך לא מכלה את כולו).
שאלה: להגיד מודה אני?!: בבוקר כשאני קמה אני צריכה להגיד "מודה אני" כדי להודות לקב"ה שנתן לי עוד יום לחיות. אבל, אם אני לא מודה על כך? אם לא מפריע לי למות, אז למה אני צריכה להגיד על זה שאני חיה כל בוקר?! יוצא מצב שאני פשוט אומרת את "המודה אני" במהירות ללא כוונה כי אני חייבת ולא כי אני באמת רוצה להגיד (בשאר התפילה אני רוצה ומנסה להתכוון מפני שזה לא נוגע צפציפית לקימה בבוקר אלא בכללי שאם אני כבר חיה אז שב"ה ה ושימשיך להיות טוב) אשמח לתשובה,כי זה מאוד מפריע לי. חג שמח ושבת ו.
תשובה: כשאנו מודים לקב"ה זה קשור לאמונה. מכך שהקב"ה נותן לנו עוד יום של חיים כנראה הוא מאמין בנו וחושב שזה לטובתנו מה שהוא מזרם לנו עוד חיים. מתוך מה שאנו מתעוררים וחיים אנו מבינים שכל המחשבות שלנו שאולי אנו לא שווים אינם נכונות. הנה הקב"ה החליט שהחיים שלנו שווים והוא השקיע בנו ונתן לנו עוד יום של חיים על כך כל יום אנו מודים לו.
שאלה: הבדלה על ספריי בושם: האם מותר לברך בהבדלה על ספריי בושם שמתיזים לגוף?
תשובה: ספריי בושם עיקרם מספירט ואין מברכים עליהם, זה נחשב כריח שאין לו עיקר.
שאלה: מגבת שתולשת שערות בשבת: האם מותר לנגב במגבת שהמניגוב בה לעיתים השערות נתלשות?
תשובה: אם המגבת תמיד תולשת, אסור. אך אם לא תמיד, אפילו שרוב הפעמים, מותר מאחר וזהו דבר שאינו מתכוין ואינו פסיק רישה.
שאלה: לגרום לחבר לעבור על גזל: לרב. כיום אני לומד במוסד מעורב,מכללה. חבר הציע לי לעבור למכללה חרדית שיותר טובה ברמה וגם יותר זולה. העניין הוא שהוא לא חרדי. לפי ידעתי הוא שומר שבת תפילין, בקיצור לא מכיר את רמתו יותר מדי. הבנתי שהוא כבר היה בפגישה וכנראה התקבל. הוא שם כיפה במיוחד. בקיצור הוא אומר לי שאם אני אעבור איתו אז הוא יעבור. לי זה ממש מתאים כי אני לא רוצה מעורב ואני מבית דתי וכו. האם אני יכול לעבור בידיעה שהוא יעבור גם ויזכה לתנאים של המקום.? אינני יודע מה הוא אמר להם שם. למה שאני אפסיד? מצד שני הוא זה שאמר לי. האם אני יכול לעבור? וחג שמח
תשובה: בענין שאלתך יש לומר, שאין לך כל בעיה לעבור למקום זה. ולהפך, עדיף באמת שתלמד במקום הלא מעורב מאשר במקום המעורב. ולענין חששך שחברך התקבל לשם בדרכים לא כשרות (ובעקבות הצטרפותך יצטרף גם הוא בגזל הדעת), לעניות דעתך אין לך מה לחשוש כי מן הסתם במקרים כאלה המוסדות יודעים היטב במי מדובר והאם מדובר באדם חרדי לכל דבר וענין או לא. ואם הם החליטו לקבלו זה ענין שלהם. מה גם שלפעמים יש להם שיקולים שאע"פ שהאדם לא כל כך חרדי, בכל זאת, הם מעדיפים לקבלו מכל מיני שיקולים שונים. ולכן אתה לא צריך להתעסק בשיקולים שלהם ולחשוש מכך. מעבר לכך גם אם היה ברור הדבר שהוא רימה אותם (וזה כשלעצמו הוא דבר מכוער ואסור) בכלל לא בטוח שתהיה בעיה הלכתית מבחינתך בכך שאתה תעבור לשם, אף אם זה יגרור את חברך לבוא גם לשם. לכן, כאמור לעיל, אתה יכול לעבור לשם, ואולי אף עדיף שתעשה כן. הרב אברהם אחיה שוקרון
שאלה: פגיעה ברכב שבמצב גרוע: אין לשאלה שלי השלכה מעשית עכשווית ולכן אבין אם תחליטו לא לענות עליה מחוסר זמן. ביציאה מתוך מקום חנייה השתפשפתי עם רכב חונה אחר. לרכב שלי נגרם שריטה ועקימות קטן. בדקתי את הרכב השני וראיתי שכל האוטו מלא שריטות וגם הזכוכיות של האורות האחוריים בשתי צידי האוטו סדוקים (וכמובן שאני פגעתי רק בצד אחד). לא היה לי דרך לדעת איזה נזק היה שם לפני ואיזה נזק אני עשיתי ופחדתי שאם אשאיר פרטים אז בעל הרכב ידרוש ממני ת על נזק גדול יותר ממה שגרמתי לו ושיכול להיות שהוא בקושי ישים לב להבדל של מה שאני עשיתי בגלל המצב הגרוע שהאוטו שלו נמצא בו בכל מקרה. זה מאוחר מדי כדי לעשות לגבי זה משהו עכשיו, אבל רציתי בכל זאת לדעת מה היה הדבר הנכון לעשות למקרה שאתקל במצב דומה בעתיד. ושנה טובה.
תשובה: אם לפי ניתוח הפגיעה ייתכן שהזקת לרכב. צריך לדווח לבעל הרכב. שהרי לא כל אחד הוחזק באלמות, ולכן בדרך כלל אין לחשוש שהבעלים יתבע דבר שלא כדין, ואם הבעלים יתבע סכום גדול מדי, אפשר לברר על ידי שמאי איזה נזק נעשה מהפגיעה שלך, ואיזה מוקדם יותר. אכן אם ברור שהדבר שהשריטות שהוספת לרכב הניזוק לא הפחיתו כלל את שוויו ותפקודו, ומצב הרכב מורה שבעליו לא מתקנים שריטות אלו אין עליך חיוב ואין צורך לדווח על הדבר. הרב מרדכי גרוס.
שאלה: הלכות שבת נוספות: רציתי לשאול שאלות לשבת. 1. בשבת המגבת שלי הייתה על שולחן שיש עליו פריטי מוקצה וכשניגבתי את הידיים במגבת השולחן קצת זז, האם מה שעשיתי זה לא ר? וגם בטעות פתחתי בקצת מאוד מגירה שיש בה דברי מוקצה אבל יש בה גם שאינם מוקצה שהם חשובים יותר מהמוקצה שהיה במגירה ומיד נזכרתי והמגירה נסגרה מעצמה, האם נתחייבתי כבוד הרב? 2. האם אפשר להשתמש בברז שהמים בו כבר חמים ולהעביר את הידית לקרים? וזה לא נקרא בישול? 3. יש לנו מתלה כביסה במטבח ששמים שם את הבגדים. האם מותר להרים את הבגדים מהמתלה באופן המתלה עצמו זז? (המתלה הוא נייד) על העזרה,אני מרגיש קרוב יותר לשמור שבת כהלכתה בזכותכם הרבה!
תשובה: ככול שלומדים יותר הלכה יודעים לא רק מה אסור לעשות שזה חשוב ביותר אלא גם מה מותר. 1. השולחן והמגירה הינם בסיס לדבר האסור והמותר, ולכן מותר לפתןח ולסגור את המגירה, ולהזיז את השולחן. 2.מותר, ואם המים החמים מדוד שמש מותר להשתמש במים החמים, ואם המים מדוד חשמל חל איסור לפתוח את הצד החם. בברזים מודרניים הגבול בין החם לקר איננו ברור לחלוטין. 3.מותר.
שאלה: הגעלה: מדוע כאן לא די לערות רותחין, כמו פסיקת הרב במקרה שבורקס חלבי רותח נגע בצלחת בשרית, והרב אמר שדי לערות רותחין? השאלה נשאלה בהמשך לשאלה "הגעלת תבנית אפיה"
תשובה: אמנם מספיק עירוי, אך לכתחילה ראוי להגעיל כי יש חשש בליעה.
שאלה: סכין שחתכו בה בשר בצלחת - המשך: האם גם לפי הספרדים, שהשו"ע פסק שרותח בכלי שני אין דינו ככלי ראשון, דעת הרב להחמיר? השאלה נשאלה בהמשך לשאלה "סכין שחתכו בה בשר בצלחת"
תשובה: לפי הספרדים זה נחשב ככלי שני. סברת המהרש"ל החולק על כך, היא כי הדפנות לא מצננות את חומו של הגוש (כבסתם כלי שני), כי הוא לא נוגע בהם.
שאלה: מוס על השיער בשבת: העברית שלי לא ממש חזקה אז הוספתי השאלה באנגלית גם. האם הרב יכול להאריך קצת בנושא. לא ברור לי איך מבדילים בין "מוס", קרם וספריי לגבי שימוש בשבת. האם יש במקורות קריטריון כדי להגדיר את הדברים? I dont understand the difference between Moose and other hair creams and sprays. Could the Rav explain a little more exactly how to differentate between different hair products? ושנה טובה השאלה נשאלה בהמשך לשאלה "מוס על השיער בשבת"
תשובה: בשבת אסור להשתמש במשחה אבל בדבר נוזלי מותר, ולכן אם המוס נוזלי ונשפך כמו שמן מותר ואם לא אסור. (וכן מובא בשש"כ יד,מח,וכן סעיף ס ילקו"י שכז,א)
שאלה: הוספת סימנים בר"ה: לכבוד הרב! רציתי לשאול האם נכון המנהג להוסיף סימנים בר"ה שאינם מופיעים בגמרא ובשו"ע משום חיבוב מצווה או האם זה בגדר "בל תוסיף"?
תשובה: אין בעיה של "בל תוסיף", אפשר להוסיף סימנים כמה שרוצים.
שאלה: לאכול מאכל פרווה עם חלב: האם לפי דעת הרב, כל מאכל פרווה שבושל בכלי בשרי בן יומו ואחרי טעימה מרגישים שאין לו טעם בשר יהיה מותר לבני אשכנז לאכול אותו עם חלב? למרות שזה יכול להיות בכל מאכל שלא נרגיש.
תשובה: החשש הוא מחמת הטעם ולכן אם אין טעם יהיה מותר.
שאלה: הכל לטובה ומצוות "מפני שיבה תקום": 1. אנו מאמינים שהכל לטובה. אם הרב יכול ליישב לי בבקשה- אם נניח מישהו משתדל בדבר מסויים וח"ו שוב פעם נפל, האם נכון להגיד שגם זה לטובה או שמא אומרים ש"הכל לטובה" רק בדברים שקורים לנו מגורם חיצוני ולא לתוצאה של לבטים פנמיים בין יצר הטוב ליצר הרע. 2. מצוות "מפני שיבה תקום" מחייבת אותי לקום כאשר אני רואה זקן מעל 70: א. האם זה מחייב אותי רק כשהזקן נמצא בתוך 4 אמות שלי? ב. האם באוטובוס אני צריכה לקום מפני כל זקן שעולה לאוטובוס? ג. האם החיוב הוא לעמוד מלא קומה או חצי קימה? לכבוד הרב.
תשובה: 1. אם משתדלים ולא מצליחים צריך להמשיך ובסוף בע"ה סוף סוף תנצחי, ועל זה לא נאמר גם זו לטובה, אלא שאם חשב אדם לעשות מצוה ולא הצליח מקבל שכר גם על המחשבה הטובה. 2. א. כן. ב. כן. ג. בגלל הטרדה שעלולה להגרם לך וליושבים באוטובוס די לעשות הידור כאילו את באה לקום. ד. רק בבית או בבית כנסת וכדומה יש חיוב לקום בקומה מליאה.
שאלה: לכוון את הברכה לכמה שעות: לצערי הרב יש לי בעיה בשתן זמנית שאני צריך ללכת בדחיפות לשירותים כל כמה דקות. האם במצבים מסוימים אפשר לכוון, כמו במזון, שהברכה תהיה תקפה עד לעוד שעתיים, למשל, ואז הברכה האחת תפטור את כל האשר יצר שאעשה עד לשעתיים אבל כמובן רק במקרים מסויימים. האם ניתן לכוון לפני שאני הולך לישון שאני יברך על על שתייה ויכוון שהברכה תהיה תקפה עד שעה 4 בבוקר, למשל, האם ניתן לעשות דבר כזה גם אחרי שאני נרדם? מאוד אשמח לשמוע,
תשובה: רפואה שלימה, ברכת אשר יצר מתחייבים כל פעם מחדש, ולכן כאשר עשית ולאחר זמן הרגשת שאתה צריך לברך שנית.(הבא"ח כותב עד חצי שעה מעשיית צרכיו יכול לברך אשר יצר.משנ"ב כתב- כול זמן שלא מרגיש צורך יכול לברך) אפשר לכוון כאשר אתה באותו המקום,אך עם עקרת והלכת לבית אחר או הלכתה לישון נחשב הפסק וחייבים ברכה שנית
שאלה: מכירת ארבעת המינים על ידי קטן: האם ילד מתחת גיל בר מצווה יכול למכור ארבעת המינים בשביל מישהו מעל גיל בר מצווה? (הגדול נותן דעת שמה שהקטן ימכור- זה מדעתו)
תשובה: לצורך יציאת ידי חובה ביום הראשון הקניין צריך להיות מהתורה. מכירת קטן גם על דעת הגדול אינה מוסכמת, לכן יש להימנע מכך. מכירת ערבות ביתר ימות החג מותרת.
שאלה: לפרסם למכירה באתר שפתוח בשבת: לרב, יש אתרים שאפשר לפרסם בהם מוצרים למכירה בחינם. אך הם פתוחים גם בשבת ויש אנשים שרואים את הפרסום שלך גם בשבת. האם מותר לפרסם מודעה באתר כזה? נ.ב. בקשר להתמודדות עם הצניעות באתר, לפני שאני נכנס אני מבטל את האפשרות לתמונות. האם יש בעיה בכל זאת להיכנס לאתר כזה?
תשובה: נושא שמירת השבת הוא מהשקולים כנגד כל התורה כולה. השומר שבת מעיד בכך שהוא מאמין בבורא עולם שברא את עולמו בשישה ימים. ובנוסף לכך, בימים של מאבקים חברתיים אין דבר יותר חברתי מאשר מנוחת השבת ולקרוא לשבת עונג ולא לעסוק בענייני החול. אך איננו יכולים להשפיע על אנשים שלא מעוניינים בכך ואינך מכשילם שהרי הם יכולים להכנס לאתר בכל השבוע. בקשר לנושא הצניעות, חשוב לבטל מראש שלא יהיה אפשרות לראות תמונות שאינם צנועות, כמו אינטרנט רימון וכדומה. גמר חתימה טובה
שאלה: אבטחת טיולים וצניעות: האם אפשר לעבוד באבטחת טיולים במקומות מעורבים שלא תמיד שומרים על הלכות צניעות?
תשובה: בטיולים מעורבים שלא מתלבשים כראוי והאוירה לא ראויה טוב להמנע מעבודה כזו.
שאלה: כדור נגד מיגרנה ביום הכיפורים: אני סובלת שנים ממיגרנות שמנטרלות אותי לחלוטין. הכאבים דורשים לפעמים שכיבה במיטה, מלווים בכאבים חזקים ברקות ולפעמים הקאות. אני נשואה ואמא לשני ילדים קטנים מה שלא מאפשר לי להעביר את הצום בשכיבה במיטה. במידה ואני נוטלת כדור נגד מיגרנה בזמן, המיגרנה חולפת, במידה ואני מתמהמהת או לא נוטלת המיגרנה תמשך גם לאחר הצום, בדר"כ עד הבוקר שלמחרת. האם ניתן ליטול כדור מיד שמתחילים לחשוש למיגרנה? ואם כן, האם ניתן ליטול עם מים, ואז השאלה עם כמה מים? שכן יש לי בעיה לבלוע כדור ללא מים. האם שתיית המים אין דינה כפסילת הצום? האם במידה ויותר לי לשתות מים עליי להמשיך לצום עוד קצת על מנת לכפר על שתיית המים? עד עכשיו לא נטלתי כדור ביום הכיפורים.
תשובה: יש להניח את הכדור במים מועטים לצורך הבליעה (כף או שתיים) עד שהמים ייפגמו ולבלול את הכדור עם המים הפגומים או לפוגמם ע"י אקמול, אספירין וכדו'.
שאלה: טיול בחו"ל במהלך בין המצרים: קבענו לצאת לחול ב30 6 13 בלי לשים לב לא ראינו ששבוע אחרי היצאה אנו נכנסים לבין המצרים ולתשעה באב. ביטול הטיול עולה הרבה כסף לכל המשפחה, 140 דולאר לאדם אנו 6 אנשים, מה עושים? הטיול הוא במזרח הרחוק שם יש בית חב"ד תאילנד.
תשובה: בשלושת השבועות אין איסור לטייל. האיסור בתשעת הימים משנכנס אב ממעטין בשמחה. ראוי לשנות את התאריך!!!
שאלה: יארצייט לאב שנפטר ביום הכיפורים ונקבר ביא  תשרי : כיצד יש לנהוג, על פי מנהג האשכנזים, כאשר יום הפטירה של אבי ע"ה הוא יום הכיפורים בשעות היום, יום הקבורה הוא יא בתשרי. 1. מתי עולים לקבר בשנה הראשונה? בכל שנה אחרת? 2. האם יש לומר קדיש יתום ביום הכיפורים? 3. נהוג במשפחתנו לתת קידוש לע"נ הנפטר ולומר דבר תורה ע"י אחד מבני המשפחה. מתי יש לעשות זאת, בשבת שלפני יום הכיפורים שהיא שבת שובה (נהוג שרב הקהילה נותן דרשה) או בשבת שאחרי יום הכיפורים? 4. האם יש מנהגים נוספים? בברכת גמר חתימה טובה,
תשובה: יום השנה הוא יום הפטירה. אמירת קדיש ולימוד לעי"נ ייערכו באותו יום. יש נוהגים להביא ביום הפטירה מאכל לצורך ברכות (את הברכות כל אחד מברך בקול רם כדי לזכות את הציבור בעניית אמן) ראוי לומר גם דברי תורה. אם רוצים לקיים שיעור ארוך ואין אפשרות לעשות זאת באותו יום אפשר לקיימו לפניו או לאחריו. עליה לקבר אינה חייבת להיות באותו יום, אפשר להקדימה לפני יוהכ"פ.
שאלה: נעילת נעלים בשמירה ביום הכיפורים: האם מותר לנעול נעליים בשמירה על הבסיס.
תשובה: בשמירה בש"ג וכדומה מותר לשמור עם נעלים, אך בשמירה על מגדל שמטרתו לתצפית ולא לפעילות אסור לנעול נעלים ביום הכיפורים.
שאלה: אינפוזיה ביום הכיפורים: חולה ביום הכיפורים שמותר לו לשתות לפי שיעור ח האם עדיף להחדיר אינפוזיה במקום לשתות.
תשובה: חולה ביום הכיפורים אשר נדרש לשתות שיעורים, אינו צריך שיחובר לאינפוזיה במקום שתיה חכמים לא דרשו ממנו פעולות כאלה על מנת שיצום.
שאלה: אכילה ושינה בסוכה באימון: אני משרת כקצין בשיריון האם אנחנו חייבים לאכול ולישון בסוכה. או שאנו פטורים בגדר העוסק במצווה פטור ממצוה אחרת.
תשובה: חיילים הנמצאים בבסיסי הדרכה חייבים בסוכה. וגם החיילים בהיותם נמצאים בשטחי האימונים חייבים לאכול ולישון בסוכה. דין עוסק במצווה פטור ממצוה נידון במקרים נדירים אך כאן החיילים יכולים לעסוק במצוות רבות גם באימונים וגם בקיום מצוות סוכה. וטוב שכלל החיילים אם אפשר יזכו אף הם לשבת בסוכה. המפקדים והחיילים מתחברים מאוד למצווה הזו.
שאלה: צום גדליה - רשלנות של גדליה עצמו: מידי שנה צצה לי השאלה שעדיין לא קיבלתי תשובה מספקת. צום גדליה נקבע עקב רציחתו של גדליה בן אחיקם. יש פסוק האומר "אל תהיה צדיק הרבה". לגדליה בן אחיקם דווח שישמעאל בא להרוג אותו, אם כן, למה לא נזהר? למה קיבל אותו בכלל? כל זאת על מנת לא לקבל לשון הרע, הרי "בלשון הרע הזה" היתה תועלת עצומה לכל הפליטה שנשארה בארץ? בעיניי היתה פה התרשלות וטעות נוראה של גדליה. ועקב כך, חכמים קבעו שרציחתו של צדיק כחורבן בית המקדש ויש לצום, אם הוא היה נזהר כל זה לא היה קורה.
תשובה: אכן, ח אומרים שגדליה היה צריך להיזהר. הרמב"ם כותב בהלכות תענית שהריגתו של גדליה היתה סיבה לחורבנה של הארץ. בתשעה באב נחרב המקדש, אך האוכלוסייה עדיין נשארה בארץ, אולם לאחר שהוא נהרג נתפזרה האוכלוסייה. כלומר, מתאבלים לא רק על הריגתו של גדליה אלא על חורבנה של ארץ ישראל. גם היום יש להתאבל על חורבנה של ארץ ישראל, מידי פעם מחריבים יישובים בטענות שאין להם שחר, יש להתאבל גם על זה   על חורבנה של הארץ.
שאלה: צום יום כיפור-חודש תשיעי: האם כדאי לצום או לא בחודש תשיעי - שבוע 39.
תשובה: באופן עקרוני אשה בהריון יכולה לצום ולכן חייבת לצום, אבל כל מקרה לגופו, וצריך לברר אם היו בעיות בהריון הנוכחי או בהריון קודם ואם יש מצב מסוים המחייב תשובה מקומית. לכן יש לשאול את הרופא אם יש בעיה לצום ואז לשאול את הרב שלכם. ניתן גם לשאול במכון פוע"ה 02-6515050 שמתמחים בשאלות כאלה.
שאלה: מתנה לחג בראש השנה וביום כיפור: 1- המשנה ברורה מביא ש"ושמחת בחגך" יש גם בר"ה. האם חייב אדם לקנות לאשתו מתנה? 2- מה הדין ביום כיפור, הרי זה גם יום טוב?
תשובה: מצוות העשה "ושמחת בחגך" נאמרה רק בשלושת הרגלים. השמחה בראש השנה היא מצד "חדוות ה' היא מעוזכם" ולא כמו ציווי השמחה ברגל. לכן, מצד הדין, המצווה לקנות לאשתו ובניו בגדים חדשים, לא חלה בר"ה ויוהכ"פ.
שאלה: הרגשת החמצה לאחר ראש השנה: אנחנו כבר אחרי ראש השנה ואני מרגישה ממש עצבות בגלל שלפני ראש השנה עשיתי הרבה הכנות נפשיות, התחזקתי ברוך ה וכל כך חיכיתי לראש השנה לתפילות. ממש חיכיתי הרגשתי בתוכי שה רוצה שאני אתאמץ (כי עשיתי חג בלוד עם משפחה) והייתי באמת בהחלטה שאני מתאמצת. אבל היצר הרע עבד עלי ולא יצא לי ללכת לתפילות, אם זה בגלל שעזרתי לסבתא בבישולים או בעזרה בלילה עם הילדים הקטנים שלא הרגשו טוב ולא יצא לי ללכת לבית הכנסת בכלל, כמה שניסיתי והתאמצתי. אני עכשיו אחרי ראש השנה מרגישה פיספוס, אכזבה, עצבות וקצת החמצה. אני מאוד חוששת שבשמים ידונו אותי שהייתי צריכה ללכת לבית הכנסת ולא הלכתי. איך אני נפרדת מההרגשה הלא טובה הזו או מתקנת על זה שלא הלכתי לבית הכנסת? בבקשה עזרו לי העצבות משתלטת עלי! כתיבה וחתימה טובה
תשובה: : כל ההכנות וכל המחשבות הטובות שלך נחשבות. הקב"ה לא מסתכל רק על תוצאות. הקב"ה מסתכל על מה שלפני וגם על מה שאחרי. זה שהיה נקודה אחת ברצף הארועים ששם לא הית בגובה זה לא מוריד את הגובה שאת היתת שייכת אליו לפני ר"ה. גם ההרגשות שלך עתה שאת כל כך מצטערת זה סימן שאת בסיסית במקום גבוה. גם הקב"ה יודע ששהשאור שבעיסה מעכב. לאחר ר"ה יש יום הכיפורים שהוא רחמים ויום סליחה וכפרה שמכוחו הקב"ה מטהר אותנו. שנה טובה
שאלה: כריתת עץ פרי הנגוע במזיק: לכבוד הרב יש לי בגינה עץ תאנה יותר מעשר שנים. הגנן גילה לאחרונה כי חדר מזיק שאכל את הגזע מבפנים וממשיך לכרסם בעץ באופן שמחליש את העץ ובסופו של דבר יגרום לקריסתו, דבר שמסכן את אנשי הבית ובפרט ילדים שמשחקים תדיר בגינה. לדעת הגנן אין מנוס מכריתת העץ. אבקש את פסיקת הרב בנושא ו מראש
תשובה: וברכת ד', לפי מה שנראה במכתב, אין כעת סכנה אלא בעתיד תהיה סכנה. כמו כן, בשאלה זו הדברים לא ברורים מדוע שלא ירססו כנגד המזיק שחדר לעץ (האם אין ריסוס?). לכן קשה להקל בקציצה זו. בדוחק אולי אפשר להקל אם ימכרו את העץ לגוי ושהוא יעקור (אם אפשר להעביר את העץ עם הגוש למקום אחר עדיף, אבל לא נראה שמהלך זה אפשרי). שנה טובה הרב יהודה הלוי עמיחי מכון התורה והארץ כפר דרום אשקלון
שאלה: ספרים הנמצאים בתוך ארון: האם ספרי קודש הנמצאים בתוך ארון ללא דלתות נחשבים מאחורי מחיצה (בגלל שלא מגיעים עד קצה המדף)? השאלה נשאלה בהמשך לשאלה "החלפת טיטול ליד ספרי קודש"
תשובה: מכיוון שאינם מכוסים, זה לא נחשב מאחורי מחיצה.
שאלה: אכילת בשר ודג עפ"י הזוהר: מה הסיבה שאסור לאכול בשר ודג עפ"י הזוהר חוץ מ"חמירתא סכנתא מאיסורא" עפ"י הפשט?
תשובה: אינני בקי בזוהר ולכן לא אוכל לומר מה נאמר שם ביחס לשאלה, אולם ניתן להניח שכל ערבוב בין שני מינים שונים איננו ראוי והוא עלול לגרום נזק ח"ו.
שאלה: יין אוצר בית דין מלפני שנתיים וחצי: יש בידי יין שקיבלתי במתנה לפני שנתיים וחצי. היין הינו אוצר בית דין. היין "שכב" אצלי במקרר כל הזמן הזה והשבוע נזכרנו בקיומו. מה צריך לעשות עם היין? וחתימה טובה
תשובה: צר לי על כך שיין אוצר בית דין "מתגלגל" בחנויות רגילות, אבל הלכתית נראה שיש לשתות יין זה בקדושת שביעית בלבד. אלא א"כ יש חשש שהוא נקנה לפני פסח תשס"ט, אז יש גם לבער (להפקיר בפני ג') כעת ולאחר מכן לשתותו בקדושת שביעית. שנה טובה, הרב יהודה הלוי עמיחי מכון התורה והארץ כפר דרום אשקלון
שאלה: שתית משקה חריף קודם התפילה: האם מותר לשתות שתיה חריפה קודם התפילה, לאחר ברכות השחר? השאלה מתעוררת בעיקר כאשר לא ימצא משקה חריף לאחר התפילה, כגון בית כנסת שיש בו שני מנינים, ומגישים בין המנין הראשון לשני שתיה חריפה לרגל אזכרה או הילולא, ולאחר המנין השני השתיה החריפה כבר לא תוגש,מה דין אדם המתפלל במנין השני לעניין שתית השתיה החריפה??
תשובה: אסור. אין היתר לשתות ולאכול לפני התפילה. רק לחולים על מנת להתפלל ולא להתענג.
שאלה: למה חילים באימון חייבים בסוכה?: למה כבודו כותב שחילים באימון חייבים בסוכה הרי שטחי האימון אינם ליד מקומות ישוב ואם כן אולי יש להם גדר של הולכי דרכים? כמו כן, למיטב ידיעתי שטחי אימון נמצאים במקומות מסוכנים ובמקומות מסוכנים נראה שפטורים מסוכה, כמו כן, באיזור שטחי האימון קשה למצוא סוכה ומה יעשה אדם שקשה לו להתאמן ללא אכילה ובאיזור האימון אין אף סוכה.? השאלה נשאלה בהמשך לשאלה "אכילה ושינה בסוכה באימון"
תשובה: שיטחי האימונים אינם במקום מסוכן. וכאשר נמצאים במקום מרוכז ואפשר לבנות סוכה אין סיבה לפטור, וכך נוהגים. וברוך ה' בשנים האחרונות יש סוכות בכמות גדולה, ועסקתי בכך אישית בהיותי רב זרוע היבשה. זכינו לראות גדודים שלמים יושבים בסוכה וסוגרים את החדר אוכל. וחיילים דתיים ישנים בסוכה, וסוכות נוספות לשיטחי האימונים.
שאלה: יציאה ידי חובת מאה ברכות בשמיעת הבעל קורא: ידועה העצה שנתנו הפוסקים כיצד להשלים מאה ברכות בשבת, שיכוון לצאת ידי חובת מאה ברכות בשמיעת ברכות העולה לתורה וברכות המפטיר בהפטרה. ונתעוררתי לשאול, אם רק השומע צריך לכוון לצאת ידי חובת מאה ברכות או אף העולה לתורה או המפטיר צריך בברכותיו לכוון להוציא את מי שחפץ בכך ידי חובת מאה ברכות?
תשובה: מוזכר שמספיק שהשומע יכוון לקיים מאה ברכות.